Атурнир аартра ацеремониа рхы алыдырхәит Урыстәыла иҟоу Аԥсны ацҳаражәҳәаҩ Алхас Кәыҵниа, аветеранцәа Рхеилак ахантәаҩы Иури Агирбов, Адунеизегьтәи аԥсуа-база жәлар Рконгресс Иреиҳаӡоу Ахеилак алахәыла Беслан Кобахьиа, Аԥсны Ауаажәларратә Палата алахәыла Даур Агрба, «Москватәи аԥсуа диаспора» анагӡаратә директор Даур Барганџьиа.
Москва ақылақь аҿы астудентә шьапылампылтә турнир AALF мҩаԥысит.
Аҟәа. Мшаԥымза 24, 2023 шықәса. Аԥсныпресс. Аԥсуа-дыгатә бызшәатә ҭаацәара иаҵанакуа москватәи астудентцәа рыбжьара ашьапылампыл-маҷ азы I Иаарту аҵараиурҭабжьаратәи атурнир (ААLF) Урыстәылатәи Афедерациа иҟоу Аԥсны Ацҳаражәҳәарҭа, Ареспублика Адыгеиа Аҿартә хаҭарнакра, Москва иҟоу Ҟабарда-Балкариатәи Ареспубликеи Ҟарачы-Чекесстәи Ареспубликеи рхаҭарнакрақәа, иара убас Краснодартәи атәылаҿацә «Адыге Хасе» иҟарҵаз адгылара иабзоураны имҩаԥысит, ҳәа Аԥсныпресс ахь адырра ҟанаҵеит Урыстәылатәи Афедерациа иҟоу Аԥсны Ацҳаражәҳәарҭа апресс-маҵзура.
Атурнир рхы алыдырхәит Иреиҳаӡоу Аекономика Ашкол (ВШЭ), Адипломатиатә Академиа, Жәларбжьаратәи аизыҟазаашьақәа рзы Москватәи аҳәынҭқарратә Институт (МГИМО), Москватәи аҳәынҭқарратә аргыларатә Университет (МГСУ), Москватәи аҳәынҭқарратә Университет (МГУ), Москватәи аҳәынҭқарратә азиндырратә Академиа (МГЮА), Москватәи аенергетикатә Институт (МЭИ), Урыстәылатәи Афедерациа Ахада иҟны иҟоу жәлар рынхамҩеи аҳәынҭқарратә маҵзуреи рзы Урыстәылатәи Академиа (РАНХиГС), Урыстәылатәи аҳәынҭқарратә Университет (РГУ), Урыстәыла агәабзиарахьчара иатәу Н. И. Пирогов ихьӡ зху Урыстәылатәи амилаҭтә амедицина-ҭҵааратә Университет (РНИМУ), Ажәларқәа Реиҩызаразы Урыстәылатәи Ауниверситет (РУДН), Афинанстә университет рҟынтәи 12 команда.